[[1]](#footnote-1)

**Lov for Oslo skikrets**

Stiftet 03.12.1908. Vedtatt på ekstraordinært skikretsting den 04.06.19 og godkjent av NSF [xx].

# INNLEDENDE BESTEMMELSER

**§ 1 Formål**

1. Skikretsens formål er å arbeide for skiidrettens utvikling innen kretsen, og å fremme samarbeidet med idrettslagene. Kretsen skal bistå Norges Skiforbund (NSF) i alle spørsmål som gjelder skiidretten innen kretsen.
2. Arbeidet skal preges av frivillighet, demokrati, lojalitet og likeverd. All idrettslig aktivitet skal bygge på grunnverdier som idrettsglede, fellesskap, helse og ærlighet.

# § 2 Organisasjon

1. Skikretsen er opprettet av NSF og består av alle idrettslag innen Skikretsens grenser som er medlem av NSF. Skikretsens grenser fastsettes av NSF. Kretsens grenser trenger ikke følge dagens fylkesgrenser.
2. Gjennom NSF er Skikretsen et organisasjonsledd innen Norges idrettsforbund og olympiske og paralympiske komité (NIF). Skikretsene er den faglige myndighet under NSF innen skikretsens grenser.
3. Skikretsen skal følge NIFs og NSFs regelverk og vedtak. NIFs og NSFs regelverk gjelder for Skikretsen uavhengig av hva som måtte stå i Skikretsens egen lov.
4. Saker av felles interesse for idretten, bør forelegges idrettskretsen.

# § 3 Oppgaver

Skikretsen skal bl.a.:

1. Representere NSF og bistå det i saker knyttet til den enkelte idrett.
2. Stimulere til samarbeid mellom de idrettslag som driver skiidrett. Bistå idrettskretsen i spørsmål av felles interesse for flere idretter.
3. Godkjenne kretsens terminliste med renn, grener og renndatoer, samt oppnevne dommere/teknisk delegerte (NSF/TD), i samsvar med gjeldende rennreglement.
4. Forestå skiidrettsfaglig utdanning i samsvar med NSFs planer.
5. Sørge for gjennomføring av kretsmesterskap, samt stimulere til annen idrettslig virksomhet med størst mulig variasjon og omfang.
6. Gi faglig bistand ved planlegging og bygging av idrettsanlegg.
7. Avgi beretning og regnskap innen fastsatte frister, og søke om økonomisk støtte fra NSF og idrettskrets.
8. Gjennomføre NSFs strategiske plan innenfor skikretsens genser og myndighetsområde.

# § 4 Kontingent

1. Kontingenten og avgifter for skikretsene og idrettslagene fastsettes av skikretstinget og betales forskuddsvis.
2. Skyldig kontingent/avgift medfører tap av stemmerett og andre rettigheter på skikretstinget. Styret kan anbefale overfor NSF at lag, som skylder kontingent eller avgift for mer enn ett år, mister sitt medlemskap1[[2]](#footnote-2) i NSF.

# TILLITSVALGTE OG ANSATTE

**§ 5 Kjønnsfordeling**

1. Ved valg/oppnevning av styre, råd, utvalg/komité mv. og ved representasjon til årsmøte/skikretsting, skal begge kjønn være representert. Sammensetningen skal være forholdsmessig i forhold til kjønnsfordelingen i medlemsmassen, dog slik at det ved valg/oppnevning av mer enn tre personer skal velges/oppnevnes minst to personer fra hvert kjønn. Bestemmelsen gjelder også der det velges mer enn ett varamedlem. Ansattes representant teller ikke med ved beregningen av kjønnsfordelingen.
2. Ved valg/oppnevning til styrer, råd, utvalg/komité mv. i strid med bestemmelsen, skal styret innen én måned etter årsmøte/skikretstinget sende ut innkalling til

ekstraordinært årsmøte/skikretsting der nytt valg foretas. Eksisterende medlemmer i det aktuelle styret, komiteen mv. blir sittende til nytt styre, komité mv. er valgt/oppnevnt.

1. Ved representasjon må den delegasjon som faktisk møter tilfredsstille bestemmelsen, hvis ikke mister organisasjonsleddet det antall representanter som mangler for å oppfylle bestemmelsen.
2. Idrettsstyret kan pålegge organisasjonsledd å oppfylle bestemmelsen, herunder å innkalle til nytt årsmøte/skikretsting eller foreta ny oppnevning.
3. Idrettsstyret2 kan, når det foreligger særlige forhold, gi dispensasjon fra denne bestemmelsen. Det skal så langt mulig søkes om dispensasjon i forkant. Søknad om dispensasjon må være sendt til det organ som avgjør dispensasjonssøknaden innen 14 dager etter årsmøtet/skikretstinget. Dispensasjon kan kun gis for én valgperiode/oppnevning av gangen.

# § 6 Generelle regler om stemmerett, valgbarhet, forslagsrett mv.

1. For å ha stemmerett og være valgbar må man ha fylt 15 år, vært medlem av et idrettslag tilsluttet Skikretsen i minst én måned og ha oppfylt medlemsforpliktelsene, jf. NIFs lov § 10-4. Det samme gjelder der en person skal oppnevnes som representant til årsmøte/ting i overordnet organisasjonsledd. Ingen kan møte eller avgi stemme ved fullmakt.
2. En person kan ikke samtidig inneha mer enn ett av følgende verv i Skikretsen: medlem av styret, valgkomité, kontrollkomité, revisor.
3. Forslagsrett:
	1. Styret i Skikretsen har forslagsrett til og på skikretstinget.
	2. Et representasjonsberettiget organisasjonsledd har forslagsrett til skikretstinget, og dets representant(er) har forslagsrett på skikretstinget.
	3. Møteberettiget komité/utvalg, jf. § 14(3), har forslagsrett til skikretstinget i saker som ligger innenfor komiteens/utvalgets arbeidsområde, og dets representant(er) har forslagsrett på skikretstinget innenfor komiteens/utvalgets arbeidsområde.
4. Talerett:3[[3]](#footnote-3)
	1. Revisor har talerett på skikretsstinget i saker som ligger innenfor sitt arbeidsområde.
	2. Representant fra overordnet organisasjonsledd har talerett på skikretstinget.
	3. Møteberettiget komite/utvalg, jf. § 14 (3), har talerett på Skikretstinget i saker som ligger innenfor komiteens/utvalgets arbeidsområde, og dets representant(er) har talerett på Skikretstingene innenfor komiteens/utvalgets arbeidsområde.

§**7 Valgbarhet og representasjonsrett for arbeidstaker og oppdragstaker**

1. En arbeidstaker i en skikrets er ikke valgbar til styre, råd, utvalg/komite mv. i skikretsen eller overordnet organisasjonsledd. Tillitsvalgt som får relevant ansettelse i skikretsen, plikter å fratre tillitsvervet ved tiltredelse av stillingen, og kan ikke gjeninntre før ansettelsesforholdet er opphørt.
2. En arbeidstaker i skikretsen kan ikke velges eller oppnevnes som representant til årsmøte/ting eller ledermøte i overordnet organisasjonsledd. Det kan heller ikke velges eller oppnevnes representant som er arbeidstaker i det organisasjonsledd representasjonen skjer.
3. Bestemmelsen får tilsvarende anvendelse på person som har oppdragsavtale som kan sammenlignes med et ansettelsesforhold.
4. Bestemmelsen er ikke til hinder for at skikretsen gir de ansatte rett til å utpeke ansattrepresentant(er) til skikretsens styre.
5. En person som er valgt eller oppnevnt i strid med bestemmelsen, anses ikke som valgt eller oppnevnt.
6. Idrettsstyret4 kan, når det foreligger særlige forhold, gi dispensasjon fra bestemmelsen. Det skal så langt det er mulig søkes om dispensasjon i forkant. Det kan bare gis dispensasjon for én valgperiode/oppnevning av gangen.

# § 8 Valgbarhet og representasjonsrett for andre personer med tilknytning til Skikretsen

1. En person som har en avtale med en skikrets som gir vedkommende en økonomisk interesse i driften av skikretsen, er ikke valgbar til styre, råd, utvalg/komité innen skikretsen eller overordnet ledd. Det samme gjelder styremedlem, ansatt eller aksjonær med vesentlig innflytelse, i en juridisk person som har slik avtale som nevnt i første setning. Begrensningen gjelder ikke for styremedlem oppnevnt av skikretsen. Tillitsvalgt som får en slik avtale, styreverv, ansettelse eller eierandel, plikter å fratre tillitsvervet, og kan ikke gjeninntre før ansettelsesforholdet mv. er opphørt.
2. Person som i henhold til første ledd ikke er valgbar, kan heller ikke velges eller oppnevnes som representant til årsmøte/ting eller ledermøte i overordnet organisasjonsledd. Det kan heller ikke velges eller oppnevnes representant som har en tilsvarende tilknytning til det organisasjonsledd representasjonen skjer.
3. En person som er valgt eller oppnevnt i strid med bestemmelsen, anses som ikke valgt eller oppnevnt.
4. Idrettsstyret5 kan, når det foreligger særlige forhold, gi dispensasjon fra bestemmelsen. Det skal så langt det er mulig søkes om dispensasjon i forkant. Det kan bare gis dispensasjon for én valgperiode/oppnevning av gangen.

# § 9 Inhabilitet

1. En tillitsvalgt, oppnevnt representant eller ansatt i Skikretsen er inhabil til å tilrettelegge grunnlaget for en avgjørelse eller til å treffe avgjørelse:

|  |  |
| --- | --- |
| a) | når vedkommende selv er part i saken, |
| b) | når vedkommende er i slekt eller svogerskap med en part i opp- eller nedstigende linje eller i sidelinje så nær som søsken, |
| c) | når vedkommende er eller har vært gift med eller er forlovet eller samboer med en part, |
| d) | når vedkommende leder eller har ledende stilling i, eller er medlem av styret i et organisasjonsledd eller annen juridisk person som er part i saken. |

1. Likeså er vedkommende inhabil når andre særegne forhold foreligger som er egnet til å svekke tilliten til vedkommendes upartiskhet; blant annet skal det legges vekt på om avgjørelsen i saken kan innebære særlig fordel, tap eller ulempe for vedkommende selv eller noen som vedkommende har nær personlig tilknytning til. Det skal også legges vekt på om inhabilitetsinnsigelse er reist av en part.
2. Er en overordnet inhabil, kan avgjørelse i saken heller ikke treffes av direkte underordnet i Skikretsen.
3. Inhabilitetsreglene får ikke anvendelse dersom det er åpenbart at den tillitsvalgte, oppnevnte representanten eller ansattes tilknytning til saken eller partene ikke vil kunne påvirke vedkommendes standpunkt og idrettslige interesser ikke tilsier at vedkommende viker sete.
4. Med part menes i denne bestemmelsen person, herunder juridisk person, som en avgjørelse retter seg mot eller som saken ellers direkte gjelder.
5. I styrer, komiteer og utvalg treffes avgjørelsen av organet selv, uten at vedkommende medlem deltar. Dersom det i en og samme sak oppstår spørsmål om inhabilitet for flere medlemmer, kan ingen av dem delta ved avgjørelsen av sin egen eller et annet medlems habilitet, med mindre organet ellers ikke ville være vedtaksført i spørsmålet. I sistnevnte tilfelle skal alle møtende medlemmer delta. Medlemmet skal i god tid si fra om forhold som gjør eller kan gjøre vedkommende inhabil. Før spørsmålet avgjøres, bør varamedlem eller annen stedfortreder innkalles til å møte og delta ved avgjørelsen dersom det kan gjøres uten [[4]](#footnote-4)vesentlig tidsspille eller kostnad.
6. I øvrige tilfeller avgjør vedkommende selv om vedkommende er inhabil. Dersom en part krever det og det kan gjøres uten vesentlig tidsspille, eller vedkommende ellers finner grunn til det, skal vedkommende selv forelegge spørsmålet for sin nærmeste overordnede til avgjørelse.

# § 10 Vedtaksførhet, flertallskrav og protokoll

1. Når ikke annet er bestemt, er styrer, komiteer og utvalg i Skikretsen vedtaksføre når et flertall av medlemmene er til stede. Vedtak fattes med flertall av de avgitte stemmene. Ved stemmelikhet er møteleders stemme avgjørende.
2. Vedtak kan fattes ved skriftlig behandling6 eller ved fjernmøte7. Ved skriftlig saksbehandling sendes kopier av sakens dokumenter samtidig til alle medlemmer med

forslag til vedtak. For gyldig vedtak kreves at flertallet av medlemmene gir sin tilslutning til det fremlagte forslaget, og til at dette treffes etter skriftlig saksbehandling. Ved fjernmøte skal alle møtedeltakerne kunne høre og kommunisere med hverandre.

1. Det skal føres protokoll fra styremøter.

# § 11 Refusjon av utgifter. Godtgjørelse

1. Tillitsvalgt kan motta refusjon for nødvendige, faktiske utgifter, inkludert tapt arbeids[[5]](#footnote-5)fortjeneste, som påføres vedkommende i forbindelse med utførelsen av vervet.
2. Tillitsvalgt kan motta en rimelig godtgjørelse for sitt arbeid.
3. Godtgjørelse til styret og daglig leder skal klart fremgå av vedtatt budsjett og regnskap. Styrehonorar skal fremkomme av årsberetningen.
4. Skikretsstyret bestemmer hvem som er berettiget godtgjøring i skikretsen.
5. Skikretsstyret kan nekte å godkjenne det beløp som gjelder godtgjøring for arbeid eller tapt arbeidsfortjeneste i den utstrekning beløpet overstiger det som alle forhold tatt i betraktning kan bedømmes som rimelig.

# ØKONOMI

**§ 12 Regnskap, revisjon, budsjett mv.**

1. Skikretsen er regnskaps- og revisjonspliktig. Regnskapsåret skal følge kalenderåret.8
2. Dersom Skikretsen har en årlig omsetning på mindre enn kr 5 millioner, skal Skikretsen følge NIFs regnskaps- og revisjonsbestemmelser, men kan, etter beslutning av styret, velge å følge regnskapsloven. Dersom Skikretsen har en årlig omsetning på kr 5 millioner eller mer, skal Skikretsen følge regnskapsloven og revisorloven, og skal alltid engasjere statsautorisert/registrert revisor uavhengig av hva som følger av disse lovene. Alle organisasjonsledd som har engasjert revisor skal velge en kontrollkomité med minst to medlemmer. Kontrollkomiteens oppgaver følger av NIFs lov § 2-12.
3. Bankkonti skal være knyttet til Skikretsen og skal disponeres av to personer i fellesskap. Underslagforsikring skal være tegnet for dem som disponerer kontoene.
4. På skikretstinget skal det fastsettes et budsjett som inneholder alle hovedposter i resultatregnskapet. Budsjettet skal være realistisk, og resultatet skal ikke vise underskudd med mindre det dekkes av positiv egenkapital. Det vedtatte budsjettet bør fremkomme i en egen kolonne når årsregnskapet fremlegges. For skikretser som ikke avholder ordinært ting hvert år, fastsetter styret budsjetter innenfor rammen av langtidsbudsjettet, og hvis hensiktsmessig fremlegges disse på eventuelle ledermøter eller tilsvarende i perioden mellom tingene.
5. Årsregnskap og årsberetning skal underskrives av samtlige styremedlemmer. Dersom Skikretsen har daglig leder skal også vedkommende signere.
6. Skikretsen kan ikke gi lån eller stille garantier for lån hvis ikke lånet eller garantien er sikret med betryggende pant eller annen betryggende sikkerhet. Sikkerheten for lån og garantier skal opplyses i note til årsoppgjøret. Skikretsen kan dog delta i NIFs konsernkontoordning etter søknad fra Skikretsen og beslutning fra Idrettsstyret.
7. Disposisjoner, herunder låneopptak, av ekstraordinær karakter eller betydelig omfang i forhold til Skikretsens størrelse eller virksomhet, kan kun vedtas av skikretstinget.

# TING, STYRE, FAGLIGE KOMITEER, UTVALG MV.

**§ 13 Skikretstinget**

1. Skikretsens høyeste myndighet er skikretstinget som avholdes annethvert år innen utgangen av mai i år det ikke holdes Skiting. Skikretstinget kan med 2/3 flertall vedta å holde ting hvert år.
2. Skikretstinget innkalles av styret med minst én måneds varsel di[[6]](#footnote-6)rekte til de idrettslag som har representasjonsrett. Innkallingen kan henvise til at saksdokumentene gjøres tilgjengelig på Skikretsens internettside eller på annen forsvarlig måte. I så fall skal det fremgå at dokumentene vil bli gjort tilgjengelige senest én uke før skikretstinget. Forslag som skal behandles på skikretstinget, må være sendt til styret senest to uker før skikretstinget. Fullstendig sakliste og andre nødvendige saksdokumenter med forslag til skikretstinget må være gjort tilgjengelig senest én uke før skikretstinget.
3. Ved innkalling i strid med bestemmelsen, avgjør skikretstinget hhv. under godkjenning av innkalling og godkjenning av saklisten, om tinget er lovlig innkalt og om det er saker som ikke kan behandles.
4. Skikretstinget er vedtaksført med det antall godkjente representanter som møter.
5. På skikretstinget kan ikke behandles forslag om endring i lov og bestemmelser som ikke er oppført på den saklisten som er gjort tilgjengelig eller sendt ut. Andre saker kan behandles når 2/3 av de fremmøtte stemmeberettigede vedtar det, ved godkjenning av saklisten.

# § 14 Representasjon på skikretstinget

1. På skikretstinget møter med stemmerett:
	1. Skikretsens styre.
	2. Representanter fra idrettslagene etter følgende skala:
		* + For medlemstall til og med 100 - 1 representant,
			+ For medlemstall fra 101 til og med 300 - 2 representanter
			+ For medlemstall over 300 - 3 representanter - som er det høyeste antall representanter et lag kan ha.
2. Representantene må være valgt på årsmøte i idrettslaget, eller oppnevnt av styret etter fullmakt.
3. Videre møter uten stemmerett, men med tale- og forslagsrett i de saker som ligger innenfor utvalgets/komiteens arbeidsområde:
	1. Lederne i de faglige utvalg/komiteer, eventuelt nestleder eller medlem dersom leder er forhindret fra å møte.
	2. Kontrollkomiteens medlemmer.
	3. Valgkomiteens medlemmer.
	4. Revisor.
4. Representasjon fra idrettslagene fastsettes av skikretstinget etter idrettslagenes aktivitetstall for ski iht den siste tilgjengelige offisielle idrettsregistreringen per 31. desember.9[[7]](#footnote-7)
5. Representanter fra idrettslagene må være valgt på årsmøte eller oppnevnt av styret etter fullmakt og meldt skikretsen senest en uke før tinget.
6. Ansatte i skikretsen kan møte med talerett i saker som angår deres arbeidsområde.
7. Reiseutgiftsfordeling kan benyttes.

# § 15 Ledelse av skikretstinget

Skikretstinget ledes av valgt dirigent. Verken dirigent eller valgt referent behøver å være valgt/oppnevnt representant. Det kan velges flere dirigenter og referenter.

# § 16 Skikretstingets oppgaver

Skikretstinget skal:

1. Godkjenne de fremmøtte representantene.
2. Godkjenne innkalling, sakliste og forretningsorden.
3. Å velge dirigent(er), referent/sekretær, samt to representanter til å underskrive protokollen.
4. Behandle beretning.
5. Behandle regnskap for Skikretsen i revidert stand.
6. Behandle forslag og saker.10
7. Fastsette kontingent.
8. Behandle budsjett for Skikretsen.
9. Foreta følgende valg11:
	1. Leder og nestleder.
	2. 2 styremedlemmer12 og 2 varamedlemmer
	3. Revisor13
	4. Lederne av fagkomiteene i skikretsen. Skikretstinget gir skikretsstyret fullmakt til å oppnevne nestleder og medlemmer av fagkomiteene i skikretsen.
	5. Kontrollkomite
	6. Representanter til Skiting og Idrettskretsting eller gi skikretsstyret fullmakt til å oppnevne representantene.
	7. Valgkomité med leder, to medlemmer og ett varamedlem for neste skikretsting.

Leder og nestleder velges enkeltvis. De øvrige medlemmer til skikretsstyret velges samlet. Deretter velges varamedlemmene samlet, og ved skriftlig valg avgjøres rekkefølgen i forhold til stemmetall.

9 Dette betyr i praksis at det er idrettsregistreringen per 31. desember to kalenderår før året skikretstinget avholdes, da fristen for idrettsregistreringen er etter at det innkalles til skikretsting.

10 Tinget bør gi styret fullmakt til å oppdatere loven i samsvar med fremtidige endringer i NSFs lovnorm for særkretser/regioner.

11 Dette er minimum av de tillitsvalgte som skal velges på skikretstinget. Skikretstinget kan i tillegg velge andre tillitsvalgte det er behov for. Dette skal i tilfelle fremgå av den enkelte særkrets’ egen lov.

12 Antall styremedlemmer fastsettes ved vedtakelse av loven. Styremedlemmene kan velges til spesifikke oppgaver.

# § 17 Stemmegivning på skikretstinget

1. Med mindre annet er bestemt i denne lov, skal et vedtak, for å være gyldig, være truffet med alminnelig flertall av de avgitte stemmer. Ingen representant har mer enn én stemme. Ingen kan møte eller avgi stemme ved fullmakt. Blanke stemmer skal anses som ikke avgitt.
2. Valg foregår skriftlig hvis det foreligger mer enn ett forslag eller det fremmes krav om det. Hvis det skal være skriftlige valg, kan bare foreslåtte kandidater føres opp på stemmeseddelen. Stemmesedler som er blanke, eller som inneholder ikke foreslåtte kandidater, eller ikke inneholder det antall det skal stemmes over, teller ikke, og stemmene anses som ikke avgitt.
3. Når et valg foregår enkeltvis og en kandidat ikke oppnår mer enn halvparten av de avgitte stemmer, foretas omvalg mellom de to kandidater som har oppnådd flest stemmer. Er det ved omvalg ved stemmelikhet, avgjøres valget ved loddtrekning.
4. Når det ved valg skal velges flere ved en avstemning, må alle, for å anses valgt, ha mer enn halvparten av de avgitte stemmer. Dette gjelder ikke ved valg av vararepresentant. Hvis ikke tilstrekkelig mange kandidater har oppnådd dette i første omgang, anses de valgt som har fått mer enn halvparten av stemmene. Det foretas så omvalg mellom de øvrige kandidater og etter denne avstemning anses de valgt som har fått flest stemmer. Er det ve[[8]](#footnote-8)d omvalg stemmelikhet, avgjøres valget ved loddtrekning.

# § 18 Ekstraordinært skikretsting

1. Ekstraordinært skikretsting innkalles av skikretsstyret med minst 14 dagers varsel etter:
	1. Vedtak av skikretsstyret.
	2. Vedtak av skikretstinget.
	3. Vedtak av Skistyret eller ting i overordnet organisasjonsledd.
	4. Skriftlig krav fra ¼ av idrettslagene i Skikretsen.
2. Ekstraordinært skikretsting innkalles direkte overfor de representasjonsberettigede.
3. Saklisten og andre nødvendige dokumenter skal enten følge vedlagt innkallingen eller være gjort tilgjengelig på Skikretsens internettside eller annen forsvarlig måte. I sistnevnte tilfeller skal det fremgå av innkallingen at saksdokumentene er gjort tilgjengelig på annen måte og dokumentene skal være gjort tilgjengelig på innkallingstidspunktet.
4. Et ekstraordinært skikretsting er vedtaksført med det antall godkjente representanter som møter.
5. Ekstraordinært skikretsting skal bare behandle de saker som er angitt i vedtaket eller i kravet om innkalling av tinget.
6. Ved innkalling i strid med bestemmelsen, avgjør det ekstraordinære tinget hhv. under godkjenning av innkalling og godkjenning av saklisten, om det ekstraordinære tinget er lovlig innkalt og om det er saker som ikke kan behandles.

# § 19 Skikretsens styre

1. Skikretsen ledes og forpliktes av styret som er Skikretsens høyeste myndighet mellom tingene.14 Styret består av leder, nestleder, minimum 2(to) styremedlemmer med varamedlemmer og ledere i fagkomiteene i kretsen.
2. Styret skal bl.a.:
	1. Iverksette skikretstingets og overordnede organisasjonsledds vedtak og bestemmelser, herunder gjennomføring av NSFs strategiplan.
	2. Forestå Skikretsens daglige administrasjon, representere Skikretsen utad og utøve faglige myndighet innen Skikretsens grenser.
	3. Påse at Skikretsens midler brukes og forvaltes på en forsiktig måte i samsvar med de vedtak som er fattet på tinget eller av overordnet organisasjonsledd, og sørge for at Skikretsen har en tilfredsstillende organisering av regnskaps- og budsjettfunksjonen, og har en forsvarlig økonomistyring.
	4. Arrangere eller la arrangere kretsmesterskap og andre konkurranser innen kretsen og utarbeide terminlister for dette.
	5. Utvikle Skikretsens organisasjon og aktivitetstilbud.
	6. Oppnevne utvalg, råd og komiteer etter behov samt utarbeide mandat/instruks for disse.
	7. Sende årsberetning til Skistyret senest innen 1. juli hvert år.
3. Styret skal avholde møter når lederen bestemmer det, eller minst to av styremedlemmene forlanger det.
4. Det nye skikretsstyret tiltrer umiddelbart etter skikretstinget.
5. De kan nedsettes et arbeidsutvalg til å ta seg av de løpende forretninger.
6. Ansatte i skikretsen kan møte med tale- og forslagsrett.

# § 19.a Skikretsenes fagkomiteer for alpint, freestyle, hopp, kombinert, langrenn og telemarkskjøring

Skigrener med aktivitet i skikretsen skal ha fagkomiteer. Komiteene er rådgivende organ overfor skikretsstyret. Komiteene er utøvende organ i sine grener innenfor fullmakt og med arbeidsoppgaver fastsatt av skikretsstyret.

# § 19.b Sammensetning av fagkomiteene i skikretsene

1. Kretsenes fagkomiteer består av leder, nestleder og minimum 1 (ett) medlem.
2. Fagkomiteenes leder velges på skikretstinget. Nestleder og medlemmer velges på skikretstinget eller oppnevnes av skikretsstyret etter fullmakt fra skikretstinget.

# § 19.c Fagkomiteenes oppgaver i skikretsene

1. Skikretsenes fagkomiteer rapporterer til skikretsstyret.
2. Komiteenes hovedoppgaver er blant annet:
3. Rekrutterings-, bredde-, utviklings- og utdanningsarbeidet i de respektive grener innenfor skikretsen.
4. Topp- og elitearbeid i de respektive grener innenfor skikretsen.
5. Komiteenes øvrige oppgaver er blant annet:
6. Utarbeide forslag til handlingsplan og budsjett som skal godkjennes av skikretsstyret og føre løpende kontroll med forbruk av de midler skikretsstyret har godkjent.
7. Iverksette nødvendige korrigeringer av sin virksomhet i henhold til [[9]](#footnote-9)
8. regnskapsrapporter.
9. Legge frem handlingsplan og budsjett for fagmøtet til uttalelse.
10. Samordne terminlisten innenfor skikretsen i vedkommende gren.
11. Ta ut løpere til nasjonale mesterskap i grener der skikretsene har kvoter.
12. Ta ut ledere til representasjonsoppgaver.
13. Forestå utdanningsvirksomheten i vedkommende gren.
14. Fremme forslag til skikretsstyret til instrukser for trenere og ledere.
15. Foreslå for skikretsstyret om arrangør av kretsmesterskap.
16. Foreslå teknisk delegerte (NSF/TD) og dommere i samsvar med gjeldende rennreglement samt eventuelt komiteens representant til renn utvalgt av komiteene.
17. Vurdere og foreslå for skikretsstyret tiltak som kan bidra til å fremme respektive grener, herunder anleggsprosjekter.
18. Avgi regnskap og beretning til skikretsstyret innen fastsatte frister.
19. Behandle andre spørsmål som skikretsstyret pålegger komiteen.
20. Ansatte i skikretsen kan møte i fagkomiteene med tale- og forslagsrett.

# § 19.d Fagmøter i skikretsenes fagkomiteer

1. Fagmøtet er rådgivende organ for skikretstinget, skikretsstyret og fagkomiteen i kretsen i vedkommende gren innenfor komiteens oppgave- og myndighetsområde.
	1. Det holdes fagmøter hvert år innen utgangen av mai og ellers etter behov.
	2. Fagmøtet uttaler seg om komiteens virksomhet, økonomi, planer for anlegg, kurs, trenings- og rennaktivitet.
	3. Fagmøtene legger fram for valgkomiteen forslag til kandidater som komiteens leder, nestleder og medlemmer.
	4. På fagmøtene møter med stemme- og forslagsrett medlemmene av fagkomiteen i vedkommende gren og minst en representant for hvert idrettslag med aktivitet i grenen. Antall representanter fra idrettslagene fastsettes av skikretstinget.
2. Dagens representasjonsordning videreføres automatisk ved første fagmøte etter at denne lov er vedtatt. Ved sammenslåing av skikretser fastsettes representasjonen av de aktuelle skikretsene.
3. Representasjon fra idrettslagene fastsettes av skikretstinget etter idrettslagenes aktivitetstall for vedkommende gren iht. idrettsregistreringen samme år som fagmøtet.
4. På fagmøtene kan også møte med tale- og forslagsrett trenere, dommere, teknisk delegerte og andre som utøver organisert aktivitet innenfor grenen.
5. Reiseutgiftsfordeling kan benyttes.

# § 20 Andre utvalg og komiteer

1. Kontrollkomite

Kontrollkomiteen skal arbeide i henhold til NIFs lov § 2-12. Kontrollkomiteens plikter er nærmere beskrevet i disse bestemmelser. Dette gjelder kun for de skikretser som har statsautorisert/registrert revisor.

1. Valgkomite

Valgkomiteen velges på skikretstinget på fritt grunnlag, etter innstilling fra skikretsstyret, og skal legge frem innstilling på kandidater til alle øvrige tillitsverv som skal velges på skikretstinget. Medlem av valgkomité som selv blir kandidat til verv, plikter å tre ut av valgkomiteen.

1. Anleggsutvalg

Anleggsutvalg med det antall medlemmer som skikretsstyret bestemmer.

# § 21 Alminnelige disiplinærforføyninger, sanksjoner etter NSFs fellesreglement og rennreglementer, straffesaker og dopingsaker

For alminnelige disiplinærforføyninger, sanksjoner etter NSFs fellesreglement og rennreglementer, straffesaker og dopingsaker gjelder NIFs lov kapittel 11 og 12.

# § 22 Avtaler og samarbeid mellom Skikretsen og næringslivet

Avtaler og samarbeid mellom Skikretsen og næringslivet reguleres i NIFs lov kapittel 13.

# § 23 Idrettens markeds-, medie- og arrangementsrettigheter

Markeds-, medie- og arrangementsrettigheter reguleres i NIFs lov kapittel 14.

# § 24 Bestemmelser om konkurranseforbud

Idrettsstyret og Skistyret kan nekte organisasjonsledd og medlem av organisasjonsledd tilsluttet NIF rett til å utøve eller til å medvirke i konkurrerende virksomhet gjennom deltakelse, medlemskap, eller samarbeid med andre rettssubjekter. Nektelse krever saklig grunn.

# § 25 Lovendring

1. Lovendring kan bare foretas på ordinært eller ekstraordinært skikretsting etter å ha vært oppført på saklisten, og krever 2/3 flertall av de avgitte stemmer.
2. Lovendringer som følge av endringer i NIFs lov, trer i kraft straks. Lovendringer vedtatt av Skikretsen selv trer ikke i kraft før de er godkjent av Skistyret. Godkjenningen er begrenset til de bestemmelser som NIFs og NSFs lov omfatter.
3. I forbindelse med godkjenningen kan Skistyret pålegge nødvendig endring for å unngå motstrid med NIFs og NSFs regelverk.
4. Endringer i §§ 25 og 26 kan ikke vedtas av Skikretsen selv med mindre endringene følger av NIFs og NSFs regelverk eller lovnorm.

# § 26 Nedlegging – Sammenslutning

1. Skikretsen kan bare nedlegges av NSF.
2. NSF har myndighet til å foreta sammenslutning av skikretser. Sammenslutning regnes ikke som nedlegging.
3. Ved nedlegging eller annet opphør av Skikretsen tilfaller Skikretsens overskytende midler etter avvikling et formål godkjent av NSF.
1. [↑](#footnote-ref-1)
2. 1 Med skyldig kontingent for mer enn ett år menes kontingent som er forfalt til betaling i tingperioden.

2 Myndighet er delegert iht. NIFs delegasjonsreglement. [↑](#footnote-ref-2)
3. Skikretstinget kan også beslutte å gi talerett til andre personer. [↑](#footnote-ref-3)
4. 5 Myndighet er delegert iht. NIFs delegasjonsreglement.

4 Myndighet er delegert iht. NIFs delegasjonsreglement.

6 For eksempel per e-post.

7 For eksempel møte per telefon/videokonferanse. [↑](#footnote-ref-4)
5. [↑](#footnote-ref-5)
6. 8 Idrettsstyret kan, når det foreligger særlige forhold, gi dispensasjon til å benytte avvikende regnskapsår. [↑](#footnote-ref-6)
7. 9 Dette betyr i praksis at det er idrettsregistreringen per 31. desember to kalenderår før året skikretstinget avholdes, da fristen for idrettsregistreringen er etter at det innkalles til skikretsting. [↑](#footnote-ref-7)
8. 12 Antall styremedlemmer fastsettes ved vedtakelse av loven. Styremedlemmene kan velges til spesifikke oppgaver. [↑](#footnote-ref-8)
9. 13 Skikretser med årlig omsetning på kr 5 millioner eller mer plikter å ha engasjert revisor, jf. NIFs lov § 2-11, og må innta følgende som nytt pkt. 9: ”Engasjere statsautorisert/ registrert revisor til å revidere idrettsrådets

regnskap.” Pkt. 9 forskyves til nytt pkt. 10 og bokstav c) endres til ”Kontrollkomité med minst to medlemmer.”.

14 Denne høyeste myndighet kan ikke, verken helt eller delvis, delegeres til andre organer/personer innen Skikretsen, for eksempel trenings-/konkurransegrupper på tvers av skikretsgrensene. [↑](#footnote-ref-9)